****APSTIPRINU

Bērnu un jauniešu vides izglītības centra

„Rīgas Dabaszinību skola”

direktors I. Rikmanis

2017. gada . martā

z.v.

**JAUNO ŪDENS PĒTNIEKU KONKURSA**

**NOLIKUMS**

1. **Mērķi un uzdevumi**
2. Rosināt skolēnu interesi par ūdens resursu izpēti, aizsardzību, saglabāšanu un saprātīgu izmantošanu.
3. Radīt skolēnu padziļinātu interesi dabas un sociālo zinātņu jomā.
4. Attīstīt skolēnu pētnieciskā darba veikšanas un prezentēšanas prasmes.
5. Izvirzīt Latvijas pārstāvi dalībai Starptautiskajā Stokholmas Jauno ūdens pētnieku konkursā *(Stockholm Junior Water Prize)*.

**II. Laiks un vieta**

1. Jauno ūdens pētnieku konkurss (turpmāk – Konkurss) notiek 2017. gada 13. maijā plkst. 10.00 (reģistrācija no plkst. 9.30) Latvijas Universitātes Dabaszinātņu akadēmiskajā centrā (turpmāk – DAC), Jelgavas ielā 1, Rīgā.

**III. Dalībnieki**

1. Skolēni, kuri līdz 2017. gada septembrim ir vecumā no 15 līdz 20 gadiem un kuri nav augstskolu studenti (turpmāk – Dalībnieki). Vienu pētījumu veic 1-3 Dalībnieki.

**IV. Organizatori**

1. Konkursu organizē Bērnu un jauniešu vides izglītības centrs „Rīgas Dabaszinību skola” (turpmāk – Centrs) sadarbībā ar Rīgas domes Izglītības, kultūras un sporta departamenta Sporta un jaunatnes pārvaldi (turpmāk –Pārvalde), Latvijas Universitāti un SIA „Rīgas ūdens”.

**V. Konkursa noteikumi**

1. Dalībnieki veic ar ūdeni saistītu pētījumu, iesniedz zinātniskās pētniecības darbu un uzstājas ar stenda ziņojumu.
2. Pētījums ir jāizstrādā dabas un sociālo zinātņu jomā. Temats var būt brīvi izvēlēts, bet svarīgi, lai pētījums būtu virzīts uz vismaz vienu no dotajiem mērķiem:
	1. dzīves kvalitātes uzlabošana, uzlabojot ūdens kvalitāti;
	2. ūdens resursu izmantošana un pārvaldība;
	3. ūdens un notekūdeņu attīrīšana.
3. Konkursam drīkst iesniegt tikai tos darbus, kuri veikti, izmantojot zinātniskās pētījumu metodes.
4. Zinātniskās pētniecības darbu sagatavo atbilstoši pētniecisko darbu noformēšanas pamatprincipiem.
	1. Darba noformēšana:
		1. zinātniskās pētniecības darbs jāiesniedz latviešu valodā;
		2. apjoms kopā ar pielikumiem nedrīkst pārsniegt 20 lpp. datorsalikumā;
		3. ilustrācijas nedrīkst pārsniegt 5 lpp.;
		4. pamatteksta fonts *Times New Roman* vai tam līdzīgs fonts;
		5. burtu izmērs 12 pt;
		6. rindstarpa ar 1,5 intervālu.
	2. Darbā iekļauj šādas sadaļas atbilstošā secībā:
		1. titullapa;
		2. anotācija, kurā īsi izklāstīti darba mērķi, uzdevumi, sasniegtie rezultāti, kā arī teorijas un metodes, kas izmantotas veiktajā darbā, gūtās atziņas. Anotācijas apjoms nepārsniedz ½ no A4 formāta lapas. **Anotācija, publicējot konkursa anotāciju krājumā, netiks rediģēta**;
		3. satura rādītājs;
		4. darbā izmantotie saīsinājumi (ja nepieciešams);
		5. ievads, kurā norāda tēmas aktualitāti, darba mērķus un uzdevumus;
		6. darba izklāsta nodaļas, kurās analizē literatūru, apraksta darba metodes, iegūtos rezultātus un atziņas;
		7. secinājumi, kuros dots īss rezultātu vērtējums;
		8. pateicības (jānorāda saņemtā palīdzība no skolotājiem, vecākiem, zinātniekiem u.c. darbā iesaistītajām personām, augstākās izglītības iestādēm, pētniecības laboratorijām u.tml.);
		9. izmantoto informācijas avotu saraksts;
		10. pielikumi (ja nepieciešams).
5. Stenda ziņojums sastāv no stenda materiāla un dalībnieku uzstāšanās.
	1. stenda materiālu izvieto uz konkursa norises vietā esoša polikarbonāta stenda;
	2. stenda materiālam paredzētais laukums ir 1 m plats un 1,2 m augsts;
	3. augšējā 20 cm josla paredzēta, lai izvietotu informāciju ar darba nosaukumu, autora vārdu un uzvārdu, vecumu, skolu;
	4. pārējā daļā izvieto galveno darba saturu (darba mērķi, uzdevumus, metodes, rezultātu analīzi, secinājumus utt.);
	5. organizatori izsniegs līmējošu masu stenda materiālu piestiprināšanai. Citus materiālus stiprināšanai izmantot nedrīkst;
	6. Dalībnieki pie stenda uzstājas ar 5 minūšu garu ziņojumu un atbild uz žūrijas jautājumiem, kas var tikt uzdoti arī angļu valodā.

**VI. Pieteikšanās**

1. Līdz 2017. gada 28. aprīlim elektroniski aizpilda pieteikuma anketu vietnē: <http://ej.uz/JUPK_JVPK_2017> un augšupielādē elektroniski zinātniski pētniecisko darbu PDF formātā.
2. Pieteikuma anketā iesniedzamas šādas ziņas: darba nosaukums, pārstāvētā izglītības iestāde, darba anotācija, skolotāja vārds, uzvārds, telefona numurs, e-pasta adrese, autoru vārds, uzvārds, dzimšanas dati, klase, telefona numurs, e-pasta adrese.
3. Jautājumus par pieteikšanos sūtīt Centra izglītības metodiķim Pāvelam Pestovam uz e-pasta adresi: ppestovs@gmail.com.

**VII. Konkursa norise**

|  |  |
| --- | --- |
| **Laiks** | **Notikums** |
| 9.30–10.00 | Reģistrācija DAC, stenda materiālu izvietošana |
| 10.00–10.30 | Konkursa atklāšana |
| 10.30–14.00 | Stenda ziņojumi un to vērtēšana |
| 14.30-15.00 | Apbalvošana. Dalībnieki paņem savus stenda materiālus. |

**VIII. Žūrija un vērtēšana**

1. Darbus vērtēs Centra izveidota un apstiprināta žūrija 6 līdz 9 ekspertu sastāvā.
2. Žūrija iepazīstas ar iesūtīto zinātniskās pētniecības darbu pirms Konkursa. Zinātniskās pētniecības darbu un stenda ziņojumu žūrija vērtē pēc Stokholmas Jauno ūdens pētnieku konkursa vērtēšanas kritērijiem (1. pielikums).

**IX. Apbalvošana**

1. Konkursa laureāts iegūst tiesības piedalīties Starptautiskajā Stokholmas Jauno ūdens pētnieku konkursā *(Stockholm Junior Water Prize 2017),* kas norisinās pasākuma „Vispasaules Ūdens nedēļa” *(World Water Week)* ietvaros no 2017. gada 26. augusta līdz 2017. gada 31. augustam.
2. Konkursa Dalībnieki par piedalīšanos saņem veicināšanas balvas un pateicības. Labāko darbu autori – balvas un diplomus.
3. SIA „Rīgas ūdens” apbalvo skolotājus – labāko pētniecisko darbu vadītājus par kopējo summu EUR 315,00.

**X. Finansējums**

1. Konkursa organizatoriskos izdevumus (balvas, kancelejas piederumus, tipogrāfijas izdevumus u.c.) finansē Pārvalde un Centrs.
2. Par Konkursa apmeklējuma, pētnieciskā darba izstrādes un noformēšanas izdevumiem rūpējas Dalībnieki, piesaistot pašvaldību vai sponsoru līdzekļus.
3. Konkursa uzvarētājiem un nacionālajam koordinatoram uz Starptautisko Stokholmas Jauno ūdens pētnieku konkursu izdevumus sedz Pārvalde un SIA „Rīgas ūdens”.

**XI. Citi noteikumi**

1. Izglītības iestāde nodrošina Ministru kabineta 2009. gada 24. novembra noteikumu Nr. 1338 „Kārtība, kādā nodrošināma izglītojamo drošība izglītības iestādēs un to organizētajos pasākumos” prasību ievērošanu.
2. Konkursa organizatori nodrošina Fizisko personu datu aizsardzības likuma prasības.
3. Piedaloties Konkursā, Dalībnieks piekrīt, ka Konkursā uzņemtie foto kopā ar Konkursa laureātu sarakstu var tikt publicēti plašsaziņas līdzekļos, tai skaitā Centra mājas lapā: [www.rds.lv](http://www.rds.lv).

Bērziņa (+371) 67617732

|  |  |
| --- | --- |
| SASKAŅOTSBērnu un jauniešu vides izglītības centrs “Rīgas Dabaszinību skola”Rīgas vides interešu izglītības metodiķis Pāvels Pestovs elektroniski akceptēja2017. gada 24. februārī | SASKAŅOTSRīgas domes Izglītības, kultūras un sporta departamenta Sporta un jaunatnes pārvaldes priekšniece D. Vīksna Rīgā, 2017. gada \_\_\_.\_\_\_\_\_\_\_\_\_\_\_\_\_\_\_ |

1. pielikums

Jauno ūdens pētnieku konkursa

nolikumam

**Vērtēšanas kritēriji**

1. **Atbilstība**
	* Pētījums ir zinātniski un vispārēji nozīmīgs gan videi, gan sabiedrībai.
	* Pētījuma mērķis ir būtisks ūdens videi.
	* Pētījums ir zinātniski atbilstošs (zinātniskais līmenis ir saistīts ar pamata, lietišķo pētniecību; rezultāti ir īstenojami un izmantojami).
	* Pētījums dod ieguldījumu vides kvalitātes uzlabošanā.
	* Pētījums dod ieguldījumu cilvēku dzīves kvalitātes uzlabošanā.
	* Pētījums iesaka novatorisku risinājumu līdz šim neatrisinātām problēmām.
	* Pētījums palielina informētību jautājumos, kas saistīti ar ūdeni.
	* Pētījums ietver vides un sabiedriski aktuālus jautājumus.
2. **Radošums**
	* Atrasta pētījuma problēma.
	* Problēmas risinājums.
	* Datu analīze.
	* Eksperimenti vai pētījumi.
	* Palīdz iesaistītajām pusēm apzināties šo problēmu.
3. **Metodoloģija**
	* Skaidri definēta ideja, kuru rezultātā var sasniegt.
	* Problēma ir labi definēta.
	* Ir noteiktas pētījuma robežas.
	* Pētījums ir atbilstoši izplānots.
	* Pietiekama informācija, lai uz to balstoties, izdarītu secinājumus.
	* Ņemta vērā iespējamā kļūda datu interpretācijā.
	* Ir kādi jauni jautājumi vai ierosinājumi turpmākiem pētījumiem.
4. **Zināšanas pētījuma tematā**
	* Dalībnieks pārzina literatūru un jaunākos pētījumus šajā jomā.
	* Pētījums balstīts uz ticamiem un aktuāliem informācijas avotiem.
	* Literatūras saraksts ir pareizi noformēts, ievērojot vienotu stilu.
	* Informācijas avoti, uz kuriem darbā ietvertas norādes, tiešām ir pētīti.
	* Dominē zinātnisku avotu izmantojums pretstatā populārzinātnisku avotu izmantojumam.
	* Dalībnieks pārzina tematiku, kas skarta viņa darbā.
	* Dalībnieks pārzina aktuālos pētījumus šajā jomā.
	* Dalībnieks pārzina terminoloģiju.
	* Dalībnieks zina alternatīvus risinājumus izvirzītajai problēmai.
5. **Praktiskās iemaņas**
	* Dalībnieks pats izdomājis un sagatavojis prezentācijas plakātu.
	* Dalībnieks pats veicis mērījumus u.tml.
	* Vecāku, skolotāju, speciālistu u.c. personu palīdzības īpatsvars.
	* Prezentācijā demonstrētos modeļus, maketus u.tml. izgatavojis dalībnieks pats.
	* Pieejamās tehnika un aprīkojuma izmantošanas efektivitāte.
6. **Ziņojums un prezentācija**
	* Dalībnieks prezentē darbu atbilstoši un informatīvā veidā gan rakstiski, gan mutiski, gan vizuāli (plakāts, modeļi u.tml.).
	* Darba saturs ir labi strukturēts.
	* Teksta, ilustrāciju, diagrammu un valodas līmenis rakstiskajā ziņojumā ir pietiekams.
	* Plakāts ir pievilcīgs un demonstrē īpašu un personīgu pieeju tā izveidē.
	* Pastāv saistība starp ilustratīvo materiālu, demonstrējumiem un tekstu.